Document ID: 32003R0626

32003R0626
L 090/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 626/2003 НА КОМИСИЯТА
от 3 април 2003 година
за изменение на Регламент (ЕО) № 2377/2002 относно откриване и управление на тарифни квоти на Общността за ечемик за пивоварни цели с произход от трети страни и за дерогация от Регламент (ЕИО) № 1766/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазарите в зърнения сектор (1), последно изменен с Регламент (ЕО) № 1666/2000 (2), и по-специално член 12, параграф 1 от него,
като взе предвид Решение на Съвета от 19 декември 2002 г. относно сключването на споразумение под формата на размяна на писма между Европейската общност и Съединените американски щати, с което се изменят отстъпките в зърнения сектор, предвидени в списък CXL, приложен към ГАТТ (3), и по-специално член 2 от него,
като взе предвид Решение на Съвета от 19 декември 2002 г. относно сключването на споразумение под формата на размяна на писма между Европейската общност и Канада, съгласно член ХХVIII от ГАТТ, с което се изменят отстъпките в сектора на зърнените продукти, предвидени в списъка CXL, приложен към ГАТТ (3), и по-специално член 2 от него,
като има предвид, че:
(1)
Регламент (ЕО) № 2377/2002 на Комисията (4), изменен с Регламент (ЕО) № 159/2003 (5), въвежда тарифна квота за внос на 50 000 t ечемик за пивоварни цели, митнически код по ХС 1003 00. Член 7, параграф 2 от този регламент, относно обезпеченията, позволява операторите да не изгубят обезпечението, ако вносителите представят нова лицензия за внос, издадена в рамките на квотата за ечемик, управлявана от Регламент (ЕО) № 2376/2002 на Комисията (6), изменен с Регламент (ЕО) № 539/2003 (7).
(2)
Тъй като тази възможност създава множество практически трудности за митниците и позволява злоупотреби със споменатите тарифни квоти, е уместно тази разпоредба да бъде отменена.
(3)
С цел да се избегнат практическите трудности при митническа обработка на вноса на ечемик за пивоварни цели в случаите, когато е издаден сертификат за съответствие, трябва да се изменят разпоредбите на този регламент, уреждащи процедурата за сертифициране на ечемик за пивоварни цели.
(4)
В рамките на тарифните квоти за мека пшеница и ечемик е необходимо да се хармонизират датите за представяне на исканията във всички държави-членки, за да се вземат предвид националните почивни дни и да се намали срокът на валидност на лицензиите за внос. Необходимо е да се предвидят същите разпоредби при квотите за внос на ечемик за пивоварни цели.
(5)
Следователно трябва да се измени съответно Регламент (ЕО) № 2377/2002.
(6)
Мерките, предвидени в настоящия регламент, са съобразени със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2377/2002 се изменя, както следва:
1.
В член 7, параграф 2 се заменя със следния текст:
„2. Когато не са изпълнени критериите за качество и/или условията за преработка, изложени в членове 5 и 6 от настоящия регламент, остава в сила обезпечението, съответстващо на лицензията за внос, посочено в член 10, буква а) от Регламент (ЕО) № 1162/95 и допълнителното обезпечение, посочено в член 6, параграф 2, буква б) от настоящия регламент.“
2.
В член 8, последното изречение, думите „и подписи“ се заличават.
3.
В член 9, параграф 2, първа алинея се замества със следния текст:
„2. Най-късно до 18.00 ч. брюкселско време в деня на подаване на исканията за лицензии, компетентните органи изпращат по факс до Комисията нотификация съгласно образеца по приложение II, с общото количество от сбора на количествата, посочени в исканията за лицензии за внос.“
Член 2
Настоящият регламент влиза в сила на третия ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 април 2003 година.

Labels: 3
17
5
15